laion/Wikipedia-Exotic huggingface dataset:
יוסי אפל

יוסי אפל (נולד בשנת 1969), הוא שחיין עבר ישראלי, אלוף ישראל בשחייה. אפל התאמן בקבוצת מכבי קריית אונו בהדרכתו של אורי קליינמן ואחר כך עבר להתאמן בקבוצת מכבי תל אביב בהדרכתו של הלמוט לוי. בתחרויות השחייה של המכביה ה-12 שנערכו בבריכת השחייה של אוניברסיטת תל אביב ביולי 1985 זכה אפל במדליית כסף, במשחה שליחים 4x100 מטר חופשי ביחד עם רזיאל רימר, שגב פורת וזוהר וייס בתוצאה של 3:34.95 דקות, אחרי ארצות הברית (3:32.95 דקות). חודש לאחר מכן, בתחרות חנוכת בריכת רמות בירושלים (בריכת 25 מטר) שנערכה בתחילת אוגוסט הוא קבע במשחה ל-50 מטר חופשי שיא ישראלי חדש לגילאי 17 ו-18 של 24.73 שניות. במשחה נועם (בריכת 25 מטר) שנערך בנהריה בסוף דצמבר אותה שנה הוא קבע במשחה ל-50 מטר חופשי שיא ישראלי חדש לגילאי 17 ו-18 של 24.78 שניות. באליפות ישראל בשחייה (בריכת 25 מטר) שנערכה בנהריה בפברואר 1986 זכה אפל במדליית כסף, במשחה ל-50 מטר חופשי בשיא ישראלי חדש לגילאי 18 של 24.52 שניות, אחרי רזיאל רימר מהפועל גש"מ (24.44 שניות). באליפות ישראל בשחייה שנערכה בווינגייט באוגוסט 1986 הוא זכה במדליית כסף, במשחה ל-50 מטר חופשי בתוצאה של 25.04 שניות, אחרי רזיאל רימר (24.61 שניות) ולפני שגיא שטיגמן (25.08 שניות). בתחרויות השחייה של המכביה ה-13 שנערכו בבריכת השחייה של אוניברסיטת תל אביב ביולי 1989 סיים אפל במקום רביעי במשחה ל-50 מטר חופשי בתוצאה של 24.07 שניות. באליפות ישראל בשחייה שנערכה בווינגייט באוגוסט 1989 זכה אפל במדליית זהב במשחה ל-50 מטר חופשי בשיא אישי חדש של 23.98 שניות, 9 מאיות השנייה איטי משיאו הישראלי של רזיאל רימר שסיים שני בצוותא עם יואב ברוק שקבע שיא ישראלי חדש לגילאי 17 ו-18 (24.20 שניות). אודות באתר מכבי קריית אונו אלכס פרסלמן, תודה, אייל - גם לישראל יש זהב במים, מעריב, 21 ביולי 1985 אלכס פרסלמן, הפגנות בבריכת המריבה לא הפריעו לקבוע שיאים, מעריב, 6 באוגוסט 1985 שחייני גש"מ שיפרו שיא שליחים בבריכת נהריה, מעריב, 29 בדצמבר 1985 אלכס פרסלמן, פורת מחק את גניאל מהטבלה, מעריב, 23 בפברואר 1986 אלכס פרלסמן, זוהר בריכה - גלילי שבר השיא ב-100 גב, מעריב, 10 באוגוסט 1986 סוף השבוע בבריכה, מעריב, 10 באוגוסט 1986
צ'ואו שינקנסן

צ'וֹאוּ שִׁינְקנְסן (ביפנית: 中央新幹線, באנגלית: Chūō Shinkansen) הוא מיזם עתידי של "מגלב" (Maglev), רכבת ריחוף מגנטי ביפן, בעלות של מעל 88 מיליארד דולר. הרכבת, מסוג "מגלב" אמורה בסופו של דבר לחבר בין טוקיו, נגויה ואוסקה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשלב ראשון יפעל הנתיב מתחנת שינגאווה בטוקיו ותחנת נגויה שבנגויה עם תחנות בסגמיהארה שבקנאגאווה, קופו שביאמאנאשי ונקצוגאווה שבגיפו כמו גם עם תחנה לא מוגדרת שבנאגנו. הקו אמור לאפשר נסיעה בין טוקיו לנגויה ב-40 דקות ובין טוקיו לאוסקה ב-67 דקות, כאשר מהירות ההתקדמות היא 505 קמ"ש. כ-90 אחוז מכלל הקו, שאורכו העתידי יהיה 286 ק"מ, יבנה במנהרות תת-קרקעיות. הפרויקט מקודם על ידי ממשלת יפן מאז שנות השבעים. פרויקט ממשלתי שניזום על ידי "Japan Airlines" ו JNR (Japanese National Railways - התאגדות לאומית בתחום הרכבות שהייתה קיימת בזמנו). כיום המתקנים והמחקר מנוהלים על ידי "JR Central". הקרונות ידועים ביפן כ-"Linear Motor Car" ‏(リニアモーターカー rinia mōtā kā). אישור ממשלתי סופי להתקדם עם הפרויקט ניתן במאי 2011 עם עלות פרויקט מוערכת של כ-88.5 מיליארד דולר ותחילת פרויקט ב-2014. JR Central צופה כי הקו טוקיו-נגויה יחל לפעול ב-2027 והקו נגויה-אוסקה ב-2045. המסילה המהירה של קליפורניה מדיה וקבצים בנושא צ'ואו שינקנסן בוויקישיתוף אתר האינטרנט הרשמי של צ'ואו שינקנסן (ביפנית) אתר האינטרנט הרשמי של צ'ואו שינקנסן (באנגלית) דף הפרויקט באתר jr-central (יפנית) Kevin Smith, R Central starts construction on Chuo maglev, ‏18 בדצמבר 2014 (באנגלית) Railway gazette, Chuo maglev project endorsed, ‏27 במאי 2011
ויקיפדיה הקטלאנית

ויקיפדיה הקטלאנית היא המהדורה בשפה הקטלאנית של מיזם ויקיפדיה. מהדורה זו הושקה ב-16 במרץ 2001, דקות ספורות לאחר שהושקה הוויקיפדיה הראשונה בשפה שאינה אנגלית וויקיפדיה הגרמנית. נכון לדצמבר 2023, הייתה זו הוויקיפדיה ה-20 בעולם מבחינת גודלה, והוויקיפדיה החמישית בגודלה בקרב הוויקיפדיות בשפות הרומאניות. מהדורה זו בולטת במספר הערכים המומלצים בה, נתון המוסיף לחשיבותה על אף היותה ויקיפדיה המשמשת בני שפת מיעוטים. נכון ל-29 בספטמבר 2024 ישנם בוויקיפדיה הקטלאנית 760,343 ערכים ו-1,124 משתמשים פעילים. מדד העומק שלה, המהווה מדד גס לאיכות הערכים, עומד על 39.8 בלבד, נכון לדצמבר 2023. זאת לעומת מדד עומק של 267.86 עבור ויקיפדיה העברית ומדד של 1214.95 עבור ויקיפדיה האנגלית. ב-16 במרץ 2001 הכריז ג'ימי ויילס כי ברצונו ליצור ויקיפדיות בשפות נוספות וציין שישנה התעניינות ביצירת ויקיפדיה בקטלאנית. הבדיקות הראשונות נערכו דרך כתובת האינטרנט deutsche.wikipedia.com (ויקיפדיה הגרמנית), ומספר דקות לאחר מכן נוצר הדומיין הראשוני של ויקיפדיה הקטלאנית, catalan.wikipedia.com. העריכה הראשונה בוויקיפדיה שאינה באנגלית בוצעה ב-16 במרץ 2001 בשעה 21:07 בעמוד הראשי של ויקיפדיה הקטלאנית. הערך הראשון שנכתב בוויקיפדיה שאינה ויקיפדיה האנגלית היה הערך הראשון של ויקיפדיה הקטלאנית. הוא נוצר ב-17 במרץ 2001 בשעה 1:41 והיה הערך "חשבונייה". אף על פי שהאתר נפתח לאחר ויקיפדיה הגרמנית, במשך חודשיים רצופים הייתה זו המהדורה היחידה של ויקיפדיה שאינה אנגלית שהכילה ערכים. לאחר זמן מה שונה הדומיין של האתר ל-ca.wikipedia.com ובהמשך לכתובת ca.wikipedia.org. בקטלאנית נקרא מיזם ויקיפדיה "Viquipèdia", וכך החלו לכנות את האתר החל משנת 2003. בשנת 2005 נוצרה הכתובת www.viquipedia.net, והיא הפנתה למהדורה זו. המשתמש הרשום הראשון באתר נקרא "AstroNomer", אך הוא ביצע בעיקר עריכות סרק. המשתמש הראשון שתרם ערכים לאתר ששרדו עד היום נקרא "Cdani" והוא זכה למכתב תודה מג'ימי ויילס. בשנת 2005 התגלע ויכוח באשר לשם המהדורה. היו שטענו שצריך לקרוא לה דווקא "ויקיפדיה הוולנסית", או "ויקיפדיה הקטלאנית-ולנסית". אומנם לא הושג קונצנזוס בנושא, אך קהילת הכותבים החליטה שערכים הקשורים לקהילת ולנסיה יכונו "ערכים בוולנסית", בעוד יתר הערכים יכונו "ערכים בקטלאנית". מדיה וקבצים בנושא ויקיפדיה הקטלאנית בוויקישיתוף אתר האינטרנט הרשמי של ויקיפדיה הקטלאנית (בקטלאנית) ויקיפדיה הקטלאנית, ברשת החברתית אקס (טוויטר) ויקיפדיה הקטלאנית, ברשת החברתית אינסטגרם ויקיפדיה הקטלאנית, ברשת החברתית טיקטוק ויקיפדיה הקטלאנית, ערוץ באתר Twitch.tv List of Wikipedias - Meta, meta.wikimedia.org All Wikipedias ordered by number of articles. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
דניאל דאוורי

דניאל מוחמד דאוורי (בפרסית: دانیال داوری; בגרמנית: Daniel Mohammad Davari; נולד ב-6 בינואר 1988 בגיסן שבגרמניה המערבית) הוא כדורגלן איראני-גרמני המשחק בעמדת השוער ברוט-וייס אוברהאוזן מהליגה הרביעית בגרמניה. לדאוורי ארבע הופעות במדי נבחרת איראן. דאוורי התחיל את הקריירה שלו בקבוצת המילואים של מיינץ 05, בשנת 2009 עבר לזו של איינטרכט בראונשווייג, כאשר שימש גם כשוער השני של הקבוצה הראשונה. לאחר פציעתו של השוער הראשון, דאוורי קיבל את אפודת השוער הראשון. לאחר שהוא חזר מפציעה, דאוורי המשיך כשוער הראשון של המועדון ועלה עם המועדון לבונדסליגה בסיום עונת 2012/2013. ב-18 באוגוסט 2013, דאוורי ערך את הופעת הבכורה שלו בבונדסליגה בהפסד 2-1 נגד בורוסיה דורטמונד. ב-29 במאי 2014 דאוורי חתם לשנתיים בגראסהופרס ציריך השווייצרית. ב-30 ביולי 2014 הוא ערך את הופעת הבכורה שלו עבור המועדון במוקדמות ליגת האלופות נגד ליל. ב-11 ביוני 2015 חתם בארמיניה בילפלד מהליגה השנייה בגרמניה, שם שימש בעיקר שוער משנה לוולפגנג הסל במשך שתי עונות. ביוני 2017 חתם דאוורי בשורות העולה החדשה לבונדסליגה השנייה, דיסבורג. דאוורי שימש בדיסבורג שוער שני, ובינואר 2019, לאחר שערך שבע הופעות בלבד במדי דיסבורג, חתם ברוט-וייס אוברהאוזן מהליגה האזורית המערבית, שהיא הרביעית בהייררכיית הליגות בגרמניה. בקיץ 2020, דאוורי חתם ברוט-וייס אסן. דאוורי נולד לאם גרמנית ממוצא פולני ולאב איראני ממוצא מאזנדראני, ומשום כך היה זכאי לשחק עבור שלוש הנבחרות. ב-21 בינואר 2013 זומן לסגל נבחרת איראן, אך הוא דחה את הזימון כיוון שהעונה בקבוצתו הייתה בעיצומה, והוא קיבל את הזימון לקראת המשחק שלאחר מכן. ב-15 בנובמבר 2013 ערך את הופעת הבכורה שלו בנבחרת בניצחון 0-3 נגד תאילנד במוקדמות גביע אסיה 2015. דאוורי זומן לסגל האיראני למונדיאל 2014, אך ישב על הספסל כשוער משנה של עלירזא חקיקי. דניאל דאוורי, באתר Transfermarkt דניאל דאוורי, באתר Fussballdaten.de (בגרמנית) דניאל דאוורי, באתר Soccerway דניאל דאוורי, באתר WorldFootball.net דניאל דאוורי, באתר National Football Teams דניאל דאוורי, באתר FootballDatabase.eu
שיטת אכרה-באזזי

במדעי המחשב, שיטת אכרה-באזזי היא שיטה המשמשת לניתוח ההתנהגות האסימפטוטית של יחס נסיגה (רקורסיה), אשר מופיע באנליזה של אלגוריתמי הפרד ומשול שבהם תתי-הבעיות הן בגדלים שונים בצורה משמעותית. השיטה מהווה הרחבה משמעותית של שיטת האב, אשר מניחה שתתי-הבעיות של הבעיה הנתונה הן בגדלים זהים. שיטת אכרה-באזזי תקפה לנוסחאות חוזרות של הצורה: T ( x ) = g ( x ) + ∑ i = 1 k a i T ( b i x + h i ( x ) ) for  x ≥ x 0 . {\displaystyle T(x)=g(x)+\sum _{i=1}^{k}a_{i}T(b_{i}x+h_{i}(x))\qquad {\text{for }}x\geq x_{0}.} התנאים לשימוש הם: הוכחה לקיום בסיס לאינדוקציה a i {\displaystyle a_{i}} ו- b i {\displaystyle b_{i}} הם קבועים לכל i 0 < b i < 1 {\displaystyle 0<b_{i}<1} לכל i a i > 0 {\displaystyle a_{i}>0} לכל i | g ( x ) | ∈ O ( x c ) {\displaystyle \left|g(x)\right|\in O(x^{c})} כאשר c הוא הקבוע, ו-O הוא סימון אסימפטוטי | h i ( x ) | ∈ O ( x ( log ⁡ x ) 2 ) {\displaystyle \left|h_{i}(x)\right|\in O\left({\frac {x}{(\log x)^{2}}}\right)} לכל i x 0 {\displaystyle x_{0}} הוא קבוע ההתנהגות האסימפטוטית של (T(x נמצאת כאשר קובעים את הערך של p כאשר ∑ i = 1 k a i b i p = 1 {\displaystyle \sum _{i=1}^{k}a_{i}b_{i}^{p}=1} ומכניסים את הערך למשוואה: T ( x ) ∈ Θ ( x p ( 1 + ∫ 1 x g ( u ) u p + 1 d u ) ) {\displaystyle T(x)\in \Theta \left(x^{p}\left(1+\int _{1}^{x}{\frac {g(u)}{u^{p+1}}}du\right)\right)} באופן אינטואיטיבי, h i ( x ) {\displaystyle h_{i}(x)} מסמלת הפרעה באינדקס של T. כאשר מסמנים ש- ⌊ b i x ⌋ = b i x + ( ⌊ b i x ⌋ − b i x ) {\displaystyle \lfloor b_{i}x\rfloor =b_{i}x+(\lfloor b_{i}x\rfloor -b_{i}x)} ו ⌊ b i x ⌋ − b i x {\displaystyle \lfloor b_{i}x\rfloor -b_{i}x} תמיד בין 0 ל-1, h i ( x ) {\displaystyle h_{i}(x)} יכול לשמש כדי להתעלם מפונקציית הערך השלם באינדקס. בדומה לכך, משוואה דומה יכולה לשמש כדי להתעלם מההפרעה בפונקציית התקרה. לדוגמה, T ( n ) = n + T ( 1 2 n ) {\displaystyle T(n)=n+T\left({\frac {1}{2}}n\right)} ו- T ( n ) = n + T ( ⌊ 1 2 n ⌋ ) {\displaystyle T(n)=n+T\left(\left\lfloor {\frac {1}{2}}n\right\rfloor \right)} , יהיו בעלי אותה התנהגות אסימפטוטית לפי שיטת אכרה-באזזי. השיטה קרויה על שם מפתחיה: מוחמד אכרה ולואי באזזי, שניהם מכהנים כמרצים לאלקטרוניקה והנדסת מחשבים באוניברסיטה האמריקנית בביירות. Mohamad Akra, Louay Bazzi‏, On the solution of linear recurrence equations, ‏Computational Optimization and Applications 10(2):195–210, 1998
רוחות

האם התכוונתם ל... רוחות – מחזה מאת הנריק איבסן רוחות רפאים – כינוי להופעתם העל-טבעית של מתים רוח – תנועה של חלקיקי אוויר רבים יחד בכיוון מסוים רוחות השמים – ארבע רוחות השמים הם הכיוונים צפון, דרום, מזרח ומערב שושנת הרוחות – תרשים המראה את כיווני רוחות השמים רוח (פירושונים)
הייסלר

הייסלר (בכתב גרמני: Heissler או Heißler) הוא שם משפחה. האם התכוונתם ל... דונאט יוהאן הייסלר פון הייטסהיים (אנ') – מצביא של האימפריה האוסטרו-הונגרית במאה ה-17 פוקי לפארג' (דרו הייסלר) (אנ') – זמר-יוצר אמריקאי בסוגת המוזיקה האמריקאית העממית קרל הייסלר – כנר וויולן אוסטרי הייזלר אייזלר
אייזלר

האם התכוונתם ל... אישים: אדמונד אייזלר (אנ') מלחין אוסטרי ממוצא יהודי אדמונד מנחם אייזלר – סוחר וסופר יהודי הונגרי, ממחברי האוטופיות הציוניות הראשונות אוטו אייזלר (אנ') – אדריכל יהודי-צ'כי ארנולד אייזלר (גר') – עורך דין ופוליטיקאי יהודי-אוסטרי, חבר מפלגת העבודה הסוציאל-דמוקרטית האוסטרית בארי אייזלר (אנ') – סופר אמריקאי גיאורג אייזלר (אנ') – צייר אוסטרי; בנם של הנס אייזלר ושרלוט אייזלר גרהארט אייזלר (אנ') – פוליטיקאי קומוניסט גרמני ממוצא יהודי; בנו של רודולף אייזלר ואחיו של הנס אייזלר הנס אייזלר – מלחין גרמני-אוסטרי ממוצא יהודי; בנו של רודולף אייזלר, אביו של גיאורג אייזלר ואחיו של גרהארט אייזלר הילדה אייזלר (גר') – עיתונאית יהודייה-גרמנייה יז'י אייזלר (אנ') – היסטוריון פולני, חוקר פולין הקומוניסטית ליאופולד (יהודה ליבש) אייזלר (אייזלער) – רב וחוקר יהדות אוסטרי (מוראבי) לויד אייזלר (אנ') – מחליק על קרח קנדי מוריץ אייזלר – מחנך וחוקר פילוסופיה יהודי-אוסטרי (מוראבי) מקס אייזלר – היסטוריון של האמנות יהודי-אוסטרי מתיאש אייזלר – רב נאולוגי, היסטוריון ומזרחן יהודי טרנסילבני יליד הונגריה פאול אייזלר (אנ') – ממציא יהודי-אוסטרי-בריטי, ממציא המעגל המודפס קורט אייסלר (גר') – פסיכואנליטיקאי יהודי-אוסטרי-אמריקאי, היסטוריון של התנועה הפסיכואנליטית רוברט אייזלר – היסטוריון של האמנות והתרבות יהודי-אוסטרי רודולף אייזלר (אנ') – פילוסוף יהודי-אוסטרי; אביהם של גרהארט אייזלר והנס אייזלר ריאן אייזלר (אנ') – חוקרת, סופרת ופעילה חברתית יהודייה אמריקאית ילידת אוסטריה שרלוטה אייזלר (אנ') – זמרת, פסנתרנית ומורה למוזיקה אוסטרית; אשתו של הנס אייזלר ואמו של גיאורג אייזלר אחרים: בית הספר הגבוה למוזיקה ע"ש הנס אייזלר – קונסרבטוריון חשוב בברלין הייזלר הייסלר אייזנר "ליאופולד אייזלר", במהדורת 1901–1906 של האנציקלופדיה היהודית (באנגלית). "מוריץ אייזלר", במהדורת 1901–1906 של האנציקלופדיה היהודית (באנגלית).
קשר יוני

קשר יוני הוא סוג של קשר כימי חזק בין יונים בעלי מטען חשמלי חיובי (קטיונים) ובעלי מטען שלילי (אניונים). הקשר נוצר כתוצאה ממשיכה אלקטרו-סטטית בין שני המטענים, על פי חוק קולון. בדרך כלל, הקשרים היונים מובילים ליצירת סריג יוני מסודר כגון מלח. דוגמה מוכרת לסריג יוני הוא מלח השולחן, נתרן כלורי, המורכב מקטיונים של נתרן היוצרים קשרים יונים עם אניונים של כלור. קשרים יונים נוצרים בעקבות הבדל משמעותי באלקטרושליליות של שני היסודות הנפגשים (הפרש גדול מ-1.7, כשבמקביל בטווח בין 0.4 ועד ל-1.7 הקשר יהיה קוולנטי קוטבי), כאשר האלקטרושליליות מודדת את שאיפת האטום לקבל אלקטרון על מנת להשלים את רמת האנרגיה האחרונה ("קליפת האטום"). בדרך כלל היסודות המקיימים קשרים יונים הם אטומי מתכות, הנוטים למסור אלקטרונים (בעלי אלקטרושליליות נמוכה) ולהפוך לקטיונים בעלי מטען חיובי, ואטומים של אל-מתכות, הנוטים לקבל אלקטרונים (בעלי אלקטרושליליות גבוהה) ולהפוך לאניונים בעלי מטען שלילי. בהתאם לנתונים לעיל, ניתן לראות את הקשר היוני כמצבו הקיצוני ביותר של קשר קוולנטי קוטבי. דבר זה מתבטא בסריג יוני, בו אין הפרדה מלאה בין הקטיונים החיוביים לאניונים השליליים — כך שקיימת למעשה שותפות מזערית כלשהי באלקטרונים ביניהם, ולכן מטענם אינו שלם לגמרי. כללי פג'נס מאפשרים להעריך עד כמה הקשר יוני טהור או שיש לו אופי קוולנטי חלקי בהתאם למטען הפורמלי ולרדיוס היונים. כאשר ממיסים את הסריג היוני בתמיסה כלשהי, נשבר הקשר היוני ונפרדים הקטיונים מהאניונים ורק במצב זה מטענם הוא באמת שלם. כל מטען חשמלי משרה סביבו במרחב שדה אלקטרוסטטי אחיד. לכן הקשר הנוצר בין היונים, אינו מכוון לאורך הציר המקשר ביניהם בלבד, אלא כל יון מושך אליו את כל היונים בעלי המטען הנגדי הנמצאים סביבו. כדוגמה נוספת, בדו נתרן חמצני, Na 2 O {\displaystyle {\ce {Na2O}}} (תחמוצת הנתרן), הנוצרת על ידי תגובה בין אטומי נתרן ואטומים של חמצן. לאטום החמצן שישה אלקטרונים ברמת האנרגיה האחרונה, ולכן דרושים שני אלקטרונים על מנת שהוא יקבל מבנה של גז אציל (Ne). קשר קוולנטי מדיה וקבצים בנושא קשר יוני בוויקישיתוף ארז גרטי, מהו קשר יוני?, במדור "מאגר המדע" באתר של מכון דוידסון לחינוך מדעי, 25 ביוני 2011 קשר יוני, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
סלע (מטבע עתיק)

סלע היה מטבע שהשתמשו בו בזמן הקדום. ערכו של הסלע היה 4 דינרים, שהם 24 מעות, שהן 48 פונדיונים, שהם 96 איסרין, שהם 192 מוסמיסים, שהם 384 קונטרונקים, שהם 768 פרוטות. על פי מסורת הגאונים והרמב"ם משקלו היה 17 גרם, כמשקל 4 דינרי זהב בארצות ערב, ומקביל למשקל 384 גרעיני שעורה בינוניים. על פי מסורת אחרת של רש"י, הנתמכת מהממצא הארכאולוגי מימי בית המקדש השני, משקלו 14.2 גרם. במשנה תורה, הרמב"ם כותב חישוב של מטבעות: "סלע היה ארבעה דינרין, והדינר שש מעין; ומעה, היא הנקראת בימי משה רבנו גרה, ומעה הייתה שני פונדיונין; ופונדיון שני איסרין, ופרוטה אחת משמונה באיסר". במשנה מאוזכר כי ה"סלע של קדש הוא שווה ל-48 פונדיונין" (בכורות נ א). הרמב"ם, במשנה תורה כותב "וכמה הוא משקל הסלע, שלוש מאות וארבע ושמונים שעורה בינונית", ואילו בפירוש המשנה לרמב"ם, מבאר את תוכן החשבון ואזכורי משקל הסלע בתורה; כבר בארנו כמה פעמים כי הסלע המדובר עליו בתורה אשר קראו ה׳ שקל וקורא אותו גם כסף - כמו שאמר חמשים כסף ומאה כסף ואמר שלשים שקלים - יש במשקלו עשרים וארבעה דרהם משקל הדרהם שש עשרה גרגרים .. גרגרי שעורים .. נמצא משקל הסלע שלש מאות גרגרים ושמונים וארבעה גרגרים .. וכל המשקלים הללו מן הכסף הצרוף שאין בו שום תערובת — פירוש המשנה לרמב"ם, מסכת בכורות פרק ח הלכה ח, תרגום הרב יוסף קאפח סלע שווה ל-4 דינרים. על פי המשפט העברי עונשו של מוציא שם רע היה 100 סלעים. "ראה כמה החמירה תורה בין חומסי חמס לאומרי לשון הרע, שאונס ומפתה וחומס חמס נותן ה' סלעים (צ"ל חמישים סלעים) ואינו לוקה, המוציא שם רע לוקה ונותן מאה סלע." (תוספתא ערכין ב ו). ואילו האונס והמפתה היה נקנס ב-50 סלעים. "ובאונס ובמפתה להקל ולהחמיר, כיצד אחד שאנס ופתה את הגדולה שבכהונה, ואת הקטנה שבישראל נותן חמישים סלע". (משנה מסכת ערכין ג ד), על פי האמור בתורה, בספר דברים: כִּי יִמְצָא אִישׁ נַעֲרָ בְתוּלָה אֲשֶׁר לֹא אֹרָשָׂה - וּתְפָשָׂהּ וְשָׁכַב עִמָּהּ, וְנִמְצָאוּ? וְנָתַן הָאִישׁ הַשֹּׁכֵב עִמָּהּ לַאֲבִי הַנַּעֲרָ חֲמִשִּׁים כָּסֶף - וְלוֹ תִהְיֶה לְאִשָּׁה תַּחַת אֲשֶׁר עִנָּהּ, לֹא יוּכַל שַׁלְּחָהּ כָּל יָמָיו. {ס} בתלמוד מובא הפתגם ”מִלה בְּסלע מַשתוֹקא בִּתרֵין” (תלמוד בבלי, מסכת מגילה, דף י"ח, עמוד א') שפירושו, אפילו אם הדיבור יקר ושווה למטבע הסלע, השתיקה שווה כפליים. בעברית המודרנית נגזר ממנו הביטוי "כל מילה בסלע", בעל משמעות כמעט הפוכה, תגובית בשבחי הדיבור ומתן חיזוק לדברים האמורים של מאן דהו. הביטוי המודרני מתכתב גם עם המשמעות השכיחה יותר למילה "סלע": מינרל מוצק וקשיח. לכן, בדומה לביטוי האנגלי: "Carved in stone", המילים האמורות הן כה נכוחות ובלתי ניתנות לשינוי, עד שכאילו נחקקו בסלע. מידות, שיעורים ומשקלות בהלכה משנה תורה לרמב"ם, ספר זמנים, הלכות שקלים, פרק א', הלכה ג'. משנה תורה לרמב"ם, ספר זמנים, הלכות שקלים, פרק א', הלכה ב'. ספר דברים, פרק כ"ב, פסוק כ"ט ספר דברים, פרק כ"ב, פסוק י"ט ספר שמות, פרק כ"א, פסוק ל"ב כֹּל מִלָּה בְּסֶלַע באתר מילוג מִלָּה בְּסֶלַע, באתר האקדמיה ללשון, 20 במאי 2020
חן שכטר

חן שכטר (נולד בשנת 1970) הוא פרופסור מן המניין בבית הספר לחינוך באוניברסיטת בר-אילן. מתמחה במנהיגות, ניהול ומדיניות בחינוך. מחקריו עוסקים בתהליכי שינוי במערכות חינוך, רפורמות בחינוך, למידה מהצלחות, מנהיגות מערכתית, קהילות למידה מקצועיות, למידה ארגונית ורשתות בחינוך. בעבר היה אלוף ישראל בשחייה (1986). שכטר היה אלוף ושיאן ישראל בשחייה. הוא התאמן במחלקת השחייה של אגודת מכבי תל אביב בהדרכתו של אריק רובין. באליפות ישראל בשחייה לנוער שנערכה באוגוסט 1983 זכה שכטר במדליית זהב במשחה ל-200 מטר פרפר בשיא ישראלי חדש לגילאי 13 של 2:22.88 דקות. בתחרויות השחייה לנוער של המכביה ה-12 שנערכו ביולי 1985 זכה שכטר ב-3 מדליות, 2 זהב ו-1 כסף. מדליות זהב, במשחה ל-100 מטר פרפר בשיא ישראלי חדש לגילאי 15 של 1:00.54 דקות ובמשחה ל-200 מטר פרפר בתוצאה של 2:11.80 דקות ומדליית כסף במשחה ל-100 מטר חופשי בתוצאה של 57.93 שניות. בתחרות אירופית לנבחרות נוער שנערכה בליסבון שבפורטוגל באפריל הוא זכה בשתי מדליות זהב, במשחה ל-100 מטר פרפר בתוצאה של 59.68 שניות ובמשחה שליחים 4x100 מטר חופשי בשיא ישראלי חדש לגילאי 16 של 3:42.84 דקות. שלושה שבועות לפני אליפות ישראל שנערכה בווינגייט באוגוסט אותה שנה, שבר שכטר את ידו השמאלית באימון, שגובסה בבית החולים. למרות המלצת הרופאים להתנזר מכל פעילות ספורטיבית לפחות חודש ימים, הוא הוריד את הגבס באליפות וזכה במדליית הזהב, במשחה ל-200 מטר פרפר בשיא אישי חדש של 2:10.78 דקות, לפני ערן גרומי ממכבי ירושלים (2:12.53 דקות) וזוהר גלילי מהפועל עמק חפר. באליפות ישראל שנערכה בווינגייט בסוף אוגוסט 1987 זכה שכטר במדליית כסף, במשחה ל-200 מטר פרפר בתוצאה של 2:11.81 דקות, אחרי ערן גרומי שקבע שיא ישראלי חדש לגילאי 17 ו-18 של 2:07.64 דקות ולפני אפרים נגלי מהפועל גליל עליון (2:15.93 דקות) ובמדליית ארד, במשחה ל-100 מטר פרפר, אחרי נדב שנל מהפועל עמק יזרעאל (57.70 שניות) ואלון קובל מהפועל הוד השרון בית ברל (59.53 שניות). פרק זה לוקה בחסר. אנא תרמו לוויקיפדיה והשלימו אותו. חסרה התייחסות לקריירה שלו כפרופסור לחינות באוניברסיטת בר-אילן. The Collective Wisdom of Practice: Leading Our Professional Learning From Success Leading holistically: How schools, districts, and states improve systemically Self-regulated learning: Conceptualization, contribution, and empirically based models for teaching and learning "תנו לנו להוביל! מנהלי בתי-הספר בחזית הרפורמות", הוצאת רמות - אוניברסיטת תל אביב Systems Thinking for School Leaders(הקישור אינו פעיל) אתר אישי - פרופסור חן שכטר יום פתוח באוניברסיטת בר-אילן: לימודי חינוך - ד"ר חן שכטר, סרטון באתר יוטיוב זיו פידרר, חן שכטר קבע שיא לגילאי 13 במשחה ל-200 מ' פרפר 2:22.88 ד', דבר, 5 באוגוסט 1983 אלכס פרסלמן, תודה, אייל - גם לישראל יש זהב במים, מעריב, 21 ביולי 1985 הצלחה לשחייני הנוער בליסבון, מעריב, 7 באפריל 1986 אלכס פרלסמן, חן שכטר - זהב עם יד אחת, מעריב, 7 באוגוסט 1986 אלכס פרלסמן, שממון איכותי ביום הראשון באליפות השחיה, מעריב, 27 באוגוסט 1987 אלכס פרלסמן, גרומי:פרפר על הגב, מעריב, 28 באוגוסט 1987
תחנת הכוח IGCC בקמפר

תחנת הכוח בקמפר (באנגלית: Kemper County IGCC Plant) היא תחנת כוח חשמלית במחוז קמפר שבמיסיסיפי, של חברת "Mississippi Power", חברת בת של "Southern Company". תחנת הכוח תוכננה להיות ראשונה מסוגה המשתמשת בטכנולוגיה החדשנית IGCC (Integrated gasification combined cycle), אולם לאחר בעיות בהפעלת הטכנולוגיה בקנה מידה תעשייתי, הוסבה התחנה לפעול על גז טבעי בלבד. חברת "Mississippi Power" החלה בתכנון התחנה בשנת 2006. העלות המוערכת של התחנה הייתה 1.8 מיליארד דולר אמריקאי. החברה קיבלה זיכוי במס של 133 מיליון דולר אמריקאי מהממשל הפדרלי על השימוש בטכנולוגיה החדשנית. תחנת הכוח תוכננה להיות בהספק של 700 מגוואט. בניית התחנה החלה בשנת 2010 ובשנת 2014 התחנה החלה לייצר חשמל בגז טבעי. בינתיים, Mississippi Power המשיכה בבניית מתקן ה- IGCC. בשנת 2015, עקב בעיות במימון ובבניית מתקן ה- IGCC, אישרה ממשלת מיסיסיפי לחברה להעלות את תעריף החשמל ב-15%. בשנת 2017, לאחר בעיות בהפעלת התחנה בטכנולוגיה החדשנית, הרגולטורים במיסיסיפי אישרו להפעיל את התחנה בגז טבעי בלבד. עלות הפרויקט הגיעה ל-7.5 מיליארד דולר אמריקאי, ו- Mississippi Power החליטה לסגור את מתקן ה- IGCC ולהמשיך להפעיל את התחנה בגז טבעי. מדינות מפותחות מקימות לאחרונה תחנות כוח בשיטת איוד הנקראת IGCC. התחנה בקמפר משתמשת בסוג של IGCC הנקרא TRIG (ראשי תיבות של Transport Integrated Gasification). בתחנות אלה, בשלב הראשון, נעשה שימוש בפחם לייצור גז סינתטי, אשר בשלב השני נשרף במחז"מים (מחזור משולב). טכנולוגיית הגזיפיקציה מאפשרת מחד שימוש בפחם, ומאידך, הקטנה משמעותית ביותר של פליטת המזהמים בהשוואה לתחנות פחמיות רגילות. מערכת IGCC מייצרת חשמל בנצילות גבוהה העולה על 55%. לטכנולוגיה זו יש פוטנציאל של הוזלה בהשקעות לקוט"ש. בארצות הברית, אירופה, יפן וכו' כבר הוקמו עשרות תחנות כוח בשיטת IGCC, המייצרות אלפי מגוואט חשמל. התחנה מתוכננת לייצר חשמל בשיעור של 582 מגוואט. Settlement reached over clean coal fiasco in Mississippi, AP News, ‏2018-02-06 (באנגלית) https://www.energy.gov/articles/fact-sheet-clean-coal-technology-ushers-new-era-energy Mississippi utility will stop efforts to complete coal plant, AP News, ‏2017-06-28 (באנגלית) Kristi E. Swartz, The Kemper project just collapsed. What it signifies for CCS, E&E News by POLITICO, ‏2021-10-26 (באנגלית אמריקאית) במקרה של התחנה בקמפר, בליגניט פחם הנכרה בסביבות המפעל מידע נוסף על תחנת-כוח במחזור משולב
קמפר

האם התכוונתם ל... קמפר (עיר) – ברובע קמפר (אנ') במחוז ברטאן שבמערב צרפת קמפר (מחוז) (אנ') – מחוז במזרח מיסיסיפי. קתדרלת קמפר – כנסייה בעיר קמפר תחנת הכוח בקמפר – תחנת כוח בטכנולוגיית IGCC בשלבי בנייה במחוז קמפר שבארצות הברית אישים: אדמונד קמפר – רוצח סדרתי אמריקאי אלי קמפר – שחקנית אמריקאית יוהאן קמפר – יהודי שבתאי קמפנר
הטוסיק שלי השתגע

הטוסיק שלי השתגע (באנגלית: The Day My Butt Went Psycho) היא סדרת אנימציה אוסטרלית-קנדית לילדים המשודרת בישראל בערוץ זום ובערוץ ג'וניור. עלילותיהם של זאק בן האנוש וידידו הטוסיק פוק, החיים בעולם בו מתיישבים זה לצד זה בני אדם וטוסיקים. זאק פרימן - ילד בן 15 שנועד להיות לוחם הטוסיקים. בפרק 27 התגלה שהוא הנכד של "הצובט" פוק - הטוסיק של זאק, מלוכלך מאוד רוב הזמן ואוהב לאכול רק דברים משמינים. אלינור סטרן - חברתם של זאק ושל פוק. בתו של סאילס סטרן. גרי טוסיק לבן "הטוסיק הלבן הענק\הטוסיק הלבן הגדול" - טוסיק שמן, לבן וגדול שנלחם בזאק, בפוק ובאלינור, הנבל המרכזי בסדרה (עושה דברים שחושב שהם מרושעים אך בעצם הם לא), והמעסיק של הנסיך ושל מוריס. פוחד מאמא שלו ויש לו אח תאום בשם איאן שלפי אימו של הטוסיק הלבן הגדול הוא מוצלח הרבה יותר ממנו. הנסיך - טוסיק ירוק שחובש כתר ונראה כמו מלך. מוריס - טוסיק אפור בעל מצח גדול המסתיר את עיניו, הוא נראה ומדבר כמו בריון אבל בעצם יש לו אופי רכרוכי והוא אוהב דברים מתוקים וחמודים, חברו הטוב ביותר של הנסיך ומעט יותר גדול ממנו. סאילס סטרן - אביה של אלינור והמנהיג של צוות ב', לוחם הטוסיק הטוב ביותר שיש, למרות שפגש את זאק הרבה מאוד פעמים, הוא לא יכול לבטא נכון את שמו. מייבל פרימן - סבתא של זאק, היא סוכנת חשאית והיחידים שיודעים את זה הם הנסיך, מוריס והטוסיק הלבן הגדול. בפרק 27 התגלה שהיא בעצם "הצובט". לוחמת טוסיקים הכי גדולה. ג'ונאס - ילד עשיר ושכנו של זאק, הוא ציני, שחצן ודי מעצבן ופעם אחת רימה את כל העיר כשהתחפש לגיבור על בשם "הגוש האפל". יש לו רובוט משרת בשם בנברי. בנברי - המשרת הרובוטי של ג'ונאס. פייג' - מעודדת ושכנתה של אלינור, היא שמחה, תוססת, נלהבת ודי חמודה. זאק ופוק אוהבים אותה וחושבים אותה לחברה שלהם בעוד שאלינור שונאת אותה וממש לא רוצה להתחבר איתה. מנהיגת המעודדות. המנשק - מלוחמי צוות ב', אוהב לנשק, דבר שמשמש לפעמים ככלי נשק. המחטיפה - מלוחמי צוות ב', בלונדינית, אוהבת להרביץ. הבועט - מלוחמי צוות ב', מזוקן, אוהב לבעוט. מסריחנור- הטוסיק של אלינור. התגלתה בפרק 30 ובכל הזמן הייתה ביער. "הטוסיק שלי השתגע", במסד הנתונים הקולנועיים IMDb (באנגלית) "הטוסיק שלי השתגע", באתר נטפליקס "הטוסיק שלי השתגע", באתר Rotten Tomatoes (באנגלית) "הטוסיק שלי השתגע", במיזם "אישים" לתיעוד היצירה הישראלית הטוסיק שלי השתגע, במיזם "אישים" לתיעוד היצירה הישראלית